Els ciutadans de Burjassot poden portar els seus residus a qualsevol dels Ecoparcs de l’EMTRE
2025-07-24

On dipositar una radiografia, l’oli usat de la cuina, les piles o bateries, les restes de podes, pneumàtics de particulars,… són preguntes que es realitzen els ciutadans quan no existeixen contenidors específics per a aquest tipus de residus. Residus, tots ells, que s’han de dipositar en els Ecoparcs, instal·lacions de Recollida Selectiva de Residus, on el ciutadà pot dipositar-los gratuïtament i per als quals, com s’ha assenyalat, no existeixen contenidors específics.

Els veïns de Burjassot poden portar aquests residus a qualsevol dels Ecoparcs de la xarxa d’ecoparcs de l’Entitat Metropolitana per al Tractament de Residus (EMTRE), amb punts de recollida des d’Albal, Alboraia fins a Xirivella o Vara de Quart, passant per Picassent, Puçol o Meliana, entre molts altres.

Una vegada en l’Ecoparc, tan sols cal identificar-se amb el DNI i mostrar que s’ha pagat la quota Tamer (Taxa per prestació del Servei Metropolità de Tractament i Eliminació de Residus Urbans), inclosa en el rebut de l’aigua. Amb açò, el ciutadà, podrà dipositar els seus residus sense necessitat de realitzar cap pagament, sempre que no supere la quantitat admissible per veí.

El llistat d’Ecoparcs en els quals els veïns de Burjassot poden portar els seus residus pot consultar-se en el Facebook de l’Oficina de Sostenibilitat Local de l’Ajuntament de Burjassot i en la pàgina web de l’EMTRE, www.emtre.es.